|  |
| --- |
| **Objekta higiēniskais novērtējums** |
| Daugavpilī |

|  |
| --- |
| 27.06.2022 |

|  |
| --- |
| 1. **Objekta nosaukums:** diennakts bērnu nometne „Aktīva vasara 2022”.
 |
| 1. **Objekta īpašnieks:** sociālā uzņēmējdarbība „Jaunais Dinamietis”, reģistrācijas Nr.50008029311, Uzvaras bulvāris 18, Rīga; nometnes organizētājs – Biedrība “TFK Rēzekne”, reģistrācijas Nr.40008162090, Pulkveža Brieža iela 3-32, Rēzekne.
 |
| 1. **Objekta adrese:** sporta bāze „Jaunais Dinamietis”, „Rogs”, Kaunatas pagasts, Rēzeknes novads, LV-4622.
 |
| 1. **Novērtēšanu veica:** 16.06.2022. Sabiedrības veselības departamenta Latgales kontroles nodaļas vecākais higiēnas ārsts Vladimirs Miņins.
 |
| 1. **Novērtēšanā piedalījās:** biedrības „Jaunais Dinamietis” pārstāvis Aleksandrs Ļeščinskis.
 |
| 1. **Konstatēts**

**6.1. Vispārīgās ziņas par objektu/ objekta raksturojums** Dokumenta sagatavošana veikta pamatojoties uz pieteikumu Nr.17976, lai novērtētu telpu gatavību nometnes darbības uzsākšanai. Nometnes norises laiks ir no 04.07.2022. līdz 13.07.2022., maksimālais nometnes dalībnieku skaits – 30, vecumā no 10 līdz 13 gadiem. Sporta bāze „Jaunais Dinamietis” atrodas pie Rāznas ezera. Ēkas un teritorija tiks izmantotas bērnu nometnes organizēšanai. Nometnes programmas īstenošanai tiks izmantotas 2 stāvu ķieģeļu dzīvojamā ēka un 6 atsevišķi stāvošās mājiņās Nr. 2, Nr. 3, Nr. 8, Nr. 9, Nr. 10 un Nr.11. Divstāvu dzīvojamā ēkā ir divas ieejas un ēka sadalīta 2 dzīvojamos blokos. Vienā dzīvojamā blokā ierīkotas 5 istabas ar 17 gultām, 4 tualetes kabīnes, 3 izlietnes, 2 dušas. Otrajā dzīvojamā blokā ierīkotas 7 istabas ar 21 gultu, 2 tualetes kabīnes, 4 izlietnes, dušas telpa. Atsevišķi stāvošā vienstāvu ēkā Nr. 2 ir guļam istabas ar 4 gultām, tualete, izlietne, duša. Atsevišķi stāvošā vienstāvu ēkā Nr. 3 ir guļam istabas ar 7 gultām, tualete, izlietne, duša. Vasaras tipa mājiņās Nr. 8, 9, 10, 11 ir guļam istabas ar 10 gultām katrā, tualete, izlietnes, duša. Ierīkotas vietas personīgo mantu un apģērba novietošanai. Apģērba un apavu žāvēšanai paredzēta vieta zem nojumes. Pie izlietnēm ir karstā un aukstā ūdens padeve. Pie divstāvu dzīvojamās ēkas uzstādīti 2 krāni ar ūdens pievadu, pie sporta laukuma 7 krāni. Bērnu ēdināšana paredzēta kafejnīcā SIA „Holms”. Kafejnīca ir PVD uzraudzībā. **6.2. Iekštelpu virsmu apdare** Telpu apdarei tika izmantoti higiēnas normām atbilstoši materiāli, viegli tīrāmi; grīdas seguma pārklājums nav slidens.**6.3. Apgaismojums** Bērniem izmantojamajās telpās ir dabīgais un mākslīgais apgaismojums, vizuāli pietiekošs. **6.4. Siltumapgāde**  Nav nepieciešama.**6.5. Gaisa apmaiņa** Telpu ventilācija – dabiskā. Telpas ir iespējams vēdināt caur atveramiem logiem. **6.6. Ūdens apgāde** Sporta bāzē „Jaunais Dinamietis” ir 2 ūdensapgādes sistēmas. Divstāvu dzīvojamā ēkā un vasaras mājiņās Nr. 2 un Nr. 3 ūdensapgāde nodrošināta no grodu akas ar ierīkotu tīklu; kafejnīcā, vasaras mājiņās Nr.8 – 11 un pie āra ierīkotām izlietnēm no dziļurbuma. Silto ūdeni nodrošina elektriskie boileri. Dzeramā ūdens kvalitāte atbilst LR MK 14.11.2017. noteikumu Nr.671 „Dzeramā ūdens obligātās nekaitīguma un kvalitātes prasības, monitoringa un kontroles kārtība” prasībām, Pārtikas drošības, dzīvnieku veselības un vides zinātniskais institūts, laboratorija BIOR, 03.06.2022. testēšanas pārskats Nr. PV-2022-P-375345.01 un testēšanas pārskats Nr. PV-2022-P-375346.01.01. Nometnes darbības laikā izmantos fasēto dzeramo ūdeni.**6.7. Kanalizācijas sistēma** Sadzīves kanalizācijas notekūdeņi tiek novadīti uz krājtvertni. Uzrādīta Kaunatas pagasta 01.07.2019. līguma Nr.6.5/3„Par komunālajiem un saimnieciskajiem pakalpojumiem” kopija.**6.8. Teritorijas labiekārtošana** Teritorija ir labiekārtota. Teritorijā ir atkritumu konteineru laukums, sporta laukums, nojume, pirts. Teritorijā aiz sporta laukuma atrodas nepabeigts būvniecības objekts. Būvniecības vieta ir norobežota. Iesniegta 17.06.2020. līguma Nr.OM-20/204 „Par šķirtu atkritumu izvešanu un konteineru apkalpošanu” kopija.**6.9. Vides pieejamība** Netiek vērtēts.**6.10.Riska faktoru novērtēšana un cita informācija** Nometnes organizētājs tiek iepazīstināts ar „Vadlīnijas piesardzības pasākumiem bērnu nometņu organizētājiem” rekomendācijām. Telpu mitro uzkopšanu veic personāls saskaņā ar telpu uzkopšanas plānu. Telpu uzkopšanai lieto atbilstošu, attiecīgi marķētu uzkopšanas inventāru. |
| 7. **Slēdziens** Diennakts bērnu nometne „Aktīva vasara 2022” „Rogs”, Kaunatas pagastā, Rēzeknes novadā atbilst higiēnas prasībām. |
| 1. **Rekomendējamie pasākumi**
	1. Nodrošināt Ministru kabineta 2009. gada 1. septembra noteikumu Nr.981 „Bērnu nometņu organizēšanas un darbības kārtība” prasību izpildi.
	2. Nometņu darbības laikā ievērot vadlīnijas „Vadlīnijas piesardzības pasākumiem bērnu nometņu organizētājiem”.
	3. Stingri ievērot normatīvo aktu prasības atbilstoši epidemioloģiskās situācijas attīstībai valstī (Ministru kabineta 28.09.2021. noteikumi Nr.662 „Epidemioloģiskās drošības pasākumi Covid-19 infekcijas izplatības ierobežošanai”).
	4. Sekot līdzi Slimību profilakses un kontroles centra sniegtajām rekomendācijām par telpu tīrīšanu un dezinfekciju, kā arī bērnu un personāla personīgās higiēnas un profilakses pasākumu ievērošanu. Biežāk lietotās virsmas un priekšmetus, rokas dezinficēt, izmantojot 70% spirtu saturošus dezinfekcijas līdzekļus. Telpu dezinfekcijai – 70 % etanola šķīdumu, nātrija hipohlorīta šķīdumu kā arī citus dezinfekcijas līdzekļus, kas ir efektīvi pret apvalkotajiem (corona) vīrusiem, piemēram, 50% izopropanolu saturoši līdzekļi.
	5. Nedrīkst pieļaut nepiederošu personu uzturēšanos nometnes teritorijā.

8.6. Ja vasarā – peldsezonas laikā, nometnes darbības vietā ir paredzēta nometnes dalībnieku peldēšanās, nometnes organizētājs ir atbildīgs par peldūdens pārbaudi un nepieciešamības gadījumā Veselības inspekcijas amatpersonām tiks uzrādīts apliecinājums (testēšanas pārskats) par peldūdens atbilstību Ministru kabineta 2017. gada 28. novembra noteikumu Nr.692 „Peldvietas izveidošanas, uzturēšanas un ūdens kvalitātes pārvaldības kārtība” prasībām. Peldēšanos organizē peldvietās, kas iekļautas valsts monitoringa programmā vai kurās pirms nometnes darbības uzsākšanas ir veikta peldvietas ūdens kvalitātes pārbaude jebkurā šajā jomā akreditētā laboratorijā. |
| Sabiedrības veselības departamenta Latgales kontroles nodaļas vadītāja  | Ludmila Vainiņa |

|  |
| --- |
| Vladimirs Miņins, 64624226 |
| vladimirs.minins@vi.gov.lv |